pythainlp/thai-wiki-dataset-v3 huggingface dataset:
ฟอร์เรสท์ กัมพ์ อัจฉริยะปัญญานิ่ม

ฟอร์เรสท์ กัมพ์ อัจฉริยะปัญญานิ่ม (Forrest Gump) เป็นภาพยนตร์แนวชีวิต - เบาสมอง ที่ออกฉายใน ค.ศ. 1994 แสดงนำโดย ทอม แฮงส์ ที่ประสบความสำเร็จมากเรื่องหนึ่ง ภาพยนตร์เรื่องนี้ สร้างจากนิยายเรื่อง Forrest Gump ที่แต่งโดย วินส์ตัน กรูม (Winston Groom)
ภาพยนตร์เรื่องนี้ ได้รับการจัดอันดับเป็นภาพยนตร์อเมริกันที่สุดตลอดกาล อันดับที่ 71 ทำรายได้กว่า 677 ล้านดอลลาร์สหรัฐ ซึ่งเทียบเท่าเงินกว่า 989 ล้านดอลลาร์สหรัฐในปัจจุบัน ซึ่งมีเพียงภาพยนตร์อมตะอย่างเรื่อง ไททานิก, เดอะลอร์ดออฟเดอะริงส์, แฮร์รี่ พอตเตอร์ ที่เอาชนะยอดนี้ได้
== นักแสดง ==
ทอม แฮงส์ รับบท ฟอร์เรสท์ กัมพ์
โรบิน ไรท์ เพนน์ รับบท เจนนี่ เคอร์แรน กัมพ์
แกรี่ ซินิส รับบท นายร้อย แดน เทย์เลอร์
มายเคลตี วิลเลียมสัน รับบท เบนจามิน บูฟอร์ด บลู (บับบา)
แซลลี ฟิลด์ รับบท นางกัมพ์ (มารดาของฟอร์เรสท์)
ไมเคิล คอนเนอร์ ฮัมฟรีส์ รับบท ฟอร์เรสท์ กัมพ์|ฟอร์เรสท์ กัมพ์ ตอนเด็ก
ฮานนา โรส ฮอลล์ รับบท เจนนี่ เคอร์แรน กัมพ์ ตอนเด็ก
แซม แอนเดอร์สัน รับบท แฮนคอค
มาร์โก มัวเรอร์ รับบท ลูอิส
ปีเตอร์ ดอบสัน รับบท เอลวิส เพรสลีย์
ซิโอบาห์น ฟอลลอน โฮแกน รับบท โดโรธี แฮร์ริส
ซอนนี่ ชรอยเยอร์ รับบท โค้ช พอล ไบรอันท์
Richard D'Alessandro รับบท แอบบี้ ฮอฟฟ์แมน
จีออฟฟรีย์ เบลค รับบท เวสลีย์
ฮาลีย์ โจเอล ออสเมนท์ รับบท ลูกของฟอร์เรสท์
== รางวัลที่ได้รับ ==
=== รางวัลประจำปี ค.ศ. 1994 ===
รางวัลออสการ์ สาขานักแสดงนำชายยอดเยี่ยม (ทอม แฮงส์)
รางวัลออสการ์ สาขาผู้กำกับภาพยนตร์ยอดเยี่ยม (โรเบิร์ต เซเมคคิส)
รางวัลออสการ์ สาขาลำดับภาพยอดเยี่ยม
รางวัลออสการ์ สาขาภาพยนตร์ยอดเยี่ยม
รางวัลออสการ์ สาขาเทคนิคพิเศษยอดเยี่ยม
รางวัลออสการ์ สาขาบทภาพยนตร์ดัดแปลงยอดเยี่ยม
=== รางวัลประจำปี ค.ศ. 1995 ===
รางวัลลูกโลกทองคำ สาขานักแสดงนำชายยอดเยี่ยม ประเภทภาพยนตร์ดรามา
รางวัลลูกโลกทองคำ สาขาผู้กำกับภาพยนตร์ยอดเยี่ยม
รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
== ดูเพิ่ม ==
The filming Locations from the movie 
ภาพยนตร์ที่ออกฉายในปี พ.ศ. 2537
ภาพยนตร์อเมริกัน
ภาพยนตร์เทเบิลเทนนิส
ภาพยนตร์ที่กำกับโดย โรเบิร์ต เซเมกคิส
ภาพยนตร์เทคนิคพิเศษยอดเยี่ยม รางวัลออสการ์
ภาพยนตร์ยอดเยี่ยม รางวัลออสการ์
ภาพยนตร์ที่ถ่ายทำในรัฐมอนแทนา
ภาพยนตร์ที่ถ่ายทำในรัฐเซาท์แคโรไลนา
ภาพยนตร์ที่ถ่ายทำในรัฐนอร์ทแคโรไลนา
ภาพยนตร์ที่ถ่ายทำในรัฐยูทาห์
ภาพยนตร์ที่ถ่ายทำในรัฐแคลิฟอร์เนีย
ภาพยนตร์ที่ถ่ายทำในรัฐแอริโซนา
ภาพยนตร์ที่ถ่ายทำในรัฐเมน
ภาพยนตร์ที่ถ่ายทำในวอชิงตัน ดี.ซี.
ภาพยนตร์ที่ถ่ายทำในลอสแอนเจลิส
ภาพยนตร์ที่มีฉากในรัฐแอละแบมา
ภาพยนตร์ที่มีฉากในทำเนียบขาว
ภาพยนตร์อนุรักษ์หอทะเบียนภาพยนตร์แห่งชาติสหรัฐ
ภาพยนตร์เกี่ยวกับกองทัพบกสหรัฐ
อังคารา

redirectอังการา
ดรุโณวาท

ดรุโณวาท เป็นหนังสือพิมพ์ฉบับแรกของคนไทยที่เผยแพร่แก่ประชาชน และดำเนินการโดยคนไทย เริ่มออกฉบับแรกเมื่อ 7 กรกฎาคม พ.ศ. 2417 พิมพ์ถึงปี 2418 (พิมพ์ได้ 1 ปีเท่านั้น) ชื่อหนังสือมีความหมายว่า "โอวาทหรือคำสอนของคนหนุ่ม" โดยพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ ทรงเป็นเจ้าของและบรรณาธิการ ตีพิมพ์ที่โรงพิมพ์บ้านของพระองค์ ถนนเจริญกรุง ใกล้ประตูใหญ่วัดสระเกศ
ดรุโณวาทมีลักษณะเป็นหนังสือ/นิตยสาร/วารสาร/หนังสือพิมพ์ เป็นรายสัปดาห์ ออกวันอังคาร ราคาปีละ 8 บาท ถ้าส่งถึงบ้าน 10 บาท หกเดือนราคา 5 บาท ส่งถึงบ้าน 6 บาท 2 สลึง สามเดือนราคา 3 บาท ส่งถึงบ้าน 4 บาท ขายปลีกฉบับละ 1 สลึง 1 เฟื้อง
เนื้อหาในเล่มมีข่าวต่างประเทศ บางเรื่องที่เกี่ยวกับราชการบ้าง หนังสือสุภาษิตเครื่องสอนใจ  และตำราการแสดงแบบแผนวิชาต่างๆ จดหมายเหตุเล็กน้อย มีเรื่องอ่านเล่นได้แก่ โคลงกลอน รามเกียรติ์ และนิทานสั้น ๆ เช่น นิทานไตรยภูมิ เรื่องหมาลักขนม เรื่องกระต่ายกับกบ เป็นต้น
== อ้างอิง ==
หนังสือพิมพ์ในประเทศไทย
ครัฟท์แวร์ค

ครัฟท์แวร์ค (Kraftwerk) เป็นวงดนตรีอิเล็กทรอนิกส์วงแรก ๆ จากเมืองดึสเซลดอร์ฟ ประเทศเยอรมนี ก่อตั้งในปี 1970 โดยรัลฟ์ ฮึทเทอร์ และฟลอเรียน ชไนเดอร์
ครัฟท์แวร์คถือเป็นวงสำคัญวงหนึ่งที่สร้างสรรค์เพลงแนวอิเล็กทรอนิกส์อย่างหนึ่งที่พัฒนาขึ้นในเยอรมนี วงอยู่สังกัดอีเอ็มไอ คราฟต์แวร์คถือเป็นวงอิเล็กทรอนิกส์วงแรกที่ได้ทำสัญญากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงดนตรี วงรุ่นอิเล็กทรอนิกส์ใหม่ สร้างกระแสแนวอิเล็กทรอนิกส์ให้เกิดขึ้นในช่วงคริสต์ทศวรรษ 1980 และได้รับการสืบทอดมาจากแนวดนตรีของครัฟท์แวร์ค ต่อมา มีการพัฒนาไปสู่แนวดนตรีใหม่ ๆ อย่างเทคโน, อิเล็กโทร, อิเล็กโทรป็อป โดยเพลงดังของเขาได้ถูกนำมาทำใหม่บ่อยที่สุด และหลายเวอร์ชันคือเพลง das Model เช่นโดย Rammstein เป็นต้น
== อัลบั้ม ==
1970: Tone Float
1970: Kraftwerk
1972: Kraftwerk 2
1973: Ralf und Florian
1974: Autobahn
1975: Radio-Activity
1977: Trans-Europe Express
1978: The Man-Machine
1981: Computer World
1986: Electric Café
1991: The Mix
2003: Tour de France Soundtracks
2004: The Catalogue
2005: Minimum-Maximum (live album)
กลุ่มดนตรีสัญชาติเยอรมัน
กลุ่มดนตรีที่ก่อตั้งในปี พ.ศ. 2512
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
แย้ม ประพัฒน์ทอง

นาวาอากาศเอก (พิเศษ) แย้ม ประพัฒน์ทอง นักเขียน และนักวรรณคดี ผู้ประพันธ์  มหาบัณฑิตแห่งมิถิลานคร (หนึ่งในหนังสือดี 100 เล่มที่คนไทยควรอ่าน)  เคยดำรงตำแหน่งอนุศาสนาจารย์กองทัพอากาศ และได้รับพระราชทานปริญญาดุษฎีบัณฑิตกิตติมศักดิ์ จากคณะอักษรศาสตร์ จุฬาลงกรณ์มหาวิทยาลัย
== เครื่องราชอิสริยาภรณ์ ==
== อ้างอิง ==
นักเขียนชาวไทย
ทหารอากาศชาวไทย
อนุศาสนาจารย์
ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
พระนางมาทรี

มาทรี เป็นน้องขนิษฐาของราชาศัลยะ แห่งแคว้นมัทระ และเป็นชายาคนรองของท้าวปาณฑุ โดยมเหสีเอก คือ พระนางกุนตี นั่นเอง
เมื่อคราวที่ปาณฑุเสด็จประพาสป่าและยิงกวางสองผัวเมียซึ่งเป็นพราหมณ์แปลงกายมาร่วมประเวณีกัน ก่อนตายพรามหณ์กวางก็ได้สาปแช่งท้าวปาณฑุ ว่าหากเกิดพิศวาสอย่างร่วมประเวณีก็จงตายทันที ปาณฑุสลดใจจึงขอสละราชสมบัติขอลาบวช ซึ่งมเหสีทั้งสองขอตามไปด้วย
ระหว่างอยู่ในป่า กุนตีได้ร่ายมนตร์ที่ได้รับจากฤๅษีทุรวาส เชิญเทพเจ้ามาประทานโอรสถึง 3 พระองค์ และสอนมนตร์ดังกล่าวให้มาทรี ซึ่งนางได้เชิญพระอัศวินฝาแฝดมาประทานโอรสแฝดแก่นาง คือ นกุล และ สหเทพ
จากนั้นไม่นานปาณฑุเกิดอารมณ์พิศวาสอยากร่วมรักกับมาทรี เป็นเหตุให้ปาณฑุสิ้นใจตายตามคำสาป มาทรีคิดว่าอาจเป็นตราบาปจึงเข้ากองไฟตายตามสวามีในพิธีเผาศพด้วย
ตัวละครในมหาภารตะ
ท้าววิทูร

วิทูร เป็นโอรสคนที่ 3 ในนามของ วิจิตรวีรยะ ที่จริงแล้วเกิดจากการทำพิธีนิโยคของฤๅษีวยาสและนางกำนัลปาริศรามี เป็นผู้มีสติปัญญาล้ำเลิศ ดำรงตำแหน่งมหามนตรีแห่งกรุงหัสตินาปุระ มีพี่ชาย 2 องค์ คือท้าวธฤตราษฎร์และท้าวปาณฑุ วิทูรจึงเป็นอาของปาณฑพและเการพด้วย
วิทูรเป็นผู้ทรงคุณธรรม เนื่องจากวิทูรเป็นอวตารของพระธรรมเทพหรือพระยม เนื่องจากพระยมทรงถูกพระฤๅษีมาณฑวยะสาปให้มาเกิดเป็นบุตรของนางกำนัล
ตัวละครในมหาภารตะ
ท้าวธฤตราษฎร์

ท้าวธฤตราษฎร์ เป็นโอรสในนามของวิจิตรวีรยะและอัมพิกา แต่ที่จริงเป็นบุตรของฤๅษีวยาส กับการนิโยคกับอัมพิกา จึงได้บุตรชายชื่อ ท้าวธฤตราษฎร์ ผู้มีนัยน์ตาบอด พระองค์มีมเหสีชื่อ พระนางคานธารีและมีบุตร 100 คนและธิดา 1 องค์ เรียกว่า เการพ และมีบุตรกับนางสนม 1 คนคือ ยุยุตสุ
ท้าวธฤตราษฎร์ เป็นผู้สำเร็จราชการแห่งกรุงหัสตินาปุระ เป็นคนอ่อนไหว ใจโลเล และลำเอียง ไม่อบรมสอนสั่งลูก จึงเป็นเหตุให้ทุรโยธน์มีใจชั่วร้าย กระทำเลวร้ายต่อฝ่ายปาณฑพ และเป็นเหตุให้เกิดสงครามมหาภารตะขึ้น
ตัวละครในมหาภารตะ
โบฮีเมีย

โบฮีเมีย (Čechy; Bohemia; Czechy) เป็นดินแดนในประวัติศาสตร์ของยุโรปกลาง
กินเนื้อที่สองในสามทางตะวันตกของดินแดนเช็ก ซึ่งปัจจุบันคือประเทศเช็กเกีย
ในความหมายที่กว้างกว่านั้น ในบางครั้งยังใช้เรียกเขตแดนเช็กทั้งหมด รวมถึงมอเรเวียและเช็กไซลิเซีย โดยเฉพาะในบริบททางประวัติศาสตร์ เช่น ราชอาณาจักรโบฮีเมีย
== อ้างอิง ==
== แหล่งข้อมูลอื่น ==
Bohemia 
"Bohemia – what did it mean to be Bohemian?" on BBC Radio 4’s In Our Time featuring Norman Davies, Karin Friedrich and Robert Pynsent
 
ประวัติศาสตร์ยุโรป
ประเทศเช็กเกีย
กระเชียง

เรือกระเชียง เป็นเรือพายขนาดกลาง มักจะมีไว้ประจำบนเรือรบ มีสองชนิดหลักๆ คือ กระเชียงโถง และ กระเชียงแซ โดยกระเชียงโถง จะมีห่วงเหล็กไว้ใส่ไม้พาย ส่วน กระเชียงแซ
จะมีการเจาะช่องข้างตัวเรือในการใส่ไม้พาย
เรือ
ตุ๊กตาแป้งปั้น

ตุ๊กตาแป้งปั้น  เป็นตุ๊กตาที่ทำขึ้นจากแป้งปั้น ซึ่งมีส่วนผสมของ แป้งขนมปังป่น แป้งข้าวเจ้า แป้งข้าวโพด กาว
ตุ๊กตาแป้งปั้นนี้มีกำเนิดขึ้นสมัยใดยังไม่ทราบได้ ตุ๊กตาแป้งปั้นก็ถือได้ว่าเป็นการสร้างสรรค์งานศิลปะแขนงปฏิมากรรม ซึ่งจะนิยมที่ถ่ายทอดออกมาโดยอาศัยความนิยมที่เกิดขึ้นในสมัยนั้น อาทิ พวกยอดมนุษย์ พวกตัวการ์ตูนต่างๆ
ปัจจุบันตุ๊กตาแป้งปั้นยังได้รับความนิยมเพียงคนบางกลุ่มเท่านั้น ในประเทศไทยมีผู้ทำตุ๊กตาแป้งปั้นอยู่ไม่กี่ราย ส่วนใหญ่จะเป็นสินค้าของกลุ่มโอท็อป ซึ่งนิยมซื้อหาให้เป็นของขวัญของฝากและของที่ระลึก
ประเภทการปั้น
รูปยอดมนุษย์ อาทิ แบทแมน สไปเดอร์แมน อุตตร้าแมน กาฟิลด์
รูปสัตว์ต่างๆ สุนัข แมว ยีราฟ
รูปคน
รูปล้อเลียน
งานฝีมือ
รูปเคารพ
โอยูกันดา แลนด์ออฟบิวที

"โอยูกันดา แลนด์ออฟบิวที" (Oh Uganda, Land of Beauty - ยูกันดา ดินแดนแห่งความงดงาม) เป็นชื่อเพลงชาติของประเทศยูกันดา ประพันธ์เนื้อร้องและทำนองโดย จอร์จ วิลเบอร์ฟอส คาโกมา (George Wilberforce Kakoma) เพลงนี้เริ่มใช้เป็นเพลงชาติยูกันดามาตั้งแต่ พ.ศ. 2506 หลังจากประเทศได้รับเอกราชจากสหราชอาณาจักรไม่นาน โดยมีความยาวห้องเสียงถึง 8 บาร์ เป็นเพลงชาติที่สั้นที่สุดในโลก. ต่อมาได้มีการแปลเนื้อร้องเป็นภาษาต่างๆ ที่ใช้เป็นภาษาหลักในยูกันดา 25ภาษา .
== เนื้อร้อง ==
{| cellpadding="6"; align="left"
!ภาษาอังกฤษ
!ภาษาสวาฮีลี
!ภาษาลูกันดา
!คำแปล
|-
|valign="top"|
Oh Uganda! may God uphold thee,
We lay our future in thy hand.
United, free,
For liberty
Together we'll always stand.
Oh Uganda! the land of freedom.
Our love and labour we give,
And with neighbours all
At our country's call
In peace and friendship we'll live.
Oh Uganda! the land that feeds us
By sun and fertile soil grown.
For our own dear land,
We'll always stand,
The Pearl of Africa's Crown.
|valign="top"|
Ewe Uganda! Mungu akutunze,
Tunaweka kesho yetu mkononi mwako,
Pamoja kama watu huru
Kwa ajili ya uhuru,
Tutashikamana daima.
Ewe Uganda! Nchi ya uhuru,
Tunakutolea upendo na kazi,
Pamoja na majirani wetu,
Kwa wito wa nchi yetu,
Twaishi kwa amani na undugu.
Ewe Uganda! Nchi inayotulisha,
Kwa jua na ardhi yenye rutba,
Kwa ajili ya nchi yetu,
Tutasimama daima,
Wewe ni lulu ya taji la Afrika.
|valign="top"|
O Yuganda! Katonda akuwanirire,
Tussa eby’omumaso byaffe mu mikono gyo,
Mu bwegassi n’obuteefu,
Ku lw’obumu,
Tujjanga bulijjo kuyimirirawo!
O Yuganda! Ensi y’eddembe,
Okwagala n’okulusana tubikuwa,
Ne baliraanwa baffe boona,
Lw’omulanga gwensi yaffe,
Mu mirembe n’omukwano tunaberawo!
O Yuganda! Ensi etuliisa,
Lw’omusana n’obugimu bw’ettaka,
Lw’obugazi bw’ensi yaffe,
Tujja kuyimirira bulijjo,
Ekimasa ky’amakula ga Afirika!
|valign="top"|
โอ้ ยูกนัดา ขอพระเจ้าทรงค้ำจุนให้ท่าน
เราวางอนาคตของเราไว้ในมือคุณ
ปึกแผ่น อิสรภาพ
เพื่อเสรีภาพ
เราจะยืนหยัดไปด้วยกัน
โอ้ ยูกันดา ดินแดนแห่งเสรีภาพ
ด้วยคสามรักและแรงกายที่เรามอบให้
และด้วยประเทศเพื่อนบ้านทั้งปวง
ด้วยประเทศของเราเรียกร้อง
เราจะมีชีวิตอยู่อย่างสงบ และสันติภาพ
โอ ยูกันดา แผ่นดินที่เลี้ยดูเรา
ด้วยแสดงและดินที่อุดมสมบูรณ์
เพื่อแผ่นดินอันเป็นที่รักของเรา
เราจะยืนหยัดตลอดมา:
สวมมงกุฎไข่มุกแห่งแอฟริกา
|}
== อ้างอิง ==
== แหล่งข้อมูลอื่น ==
เพลงชาติยูกันดา "โอยูกันดา แลนด์ออฟบิวที" (ขับร้อง-บรรเลง)
เพลงชาติยูกันดา "โอยูกันดา แลนด์ออฟบิวที"  จากเว็บไซต์ david-national anthems.net
Pearl of Africa MIDI 
วิดิทัศน์ประวัติของเพลงชาติยูกันดา "โอยูกันดา แลนด์ออฟบิวที"
ยูกันดา
สัญลักษณ์ของประเทศยูกันดา
เพลงภาษาอังกฤษ
โรบินยู

ร็อบซง จี โซซา (Róbson de Souza) หรือที่รู้จักกันในชื่อ โรบินยู (Robinho) หรือ โรบินโญ นักฟุตบอลอาชีพชาวบราซิล เกิดที่เมืองเซาวีเซนตี (São Vicente) รัฐเซาเปาลู เขาเคยเป็นผู้เล่นให้กับซังตุส, สโมสรฟุตบอลเรอัลมาดริด, สโมสรฟุตบอลแมนเชสเตอร์ซิตี และ สโมสรฟุตบอลเอซีมิลาน
== อ้างอิง ==
==แหล่งข้อมูลอื่น==
 
นักฟุตบอลชาวบราซิล
นักฟุตบอลทีมชาติบราซิล
ผู้เล่นสโมสรฟุตบอลซังตุส
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลแมนเชสเตอร์ซิตี
ผู้เล่นเอซี มิลาน
ผู้เล่นในพรีเมียร์ลีก
ผู้เล่นในเซเรียอา
ผู้เล่นในลาลิกา
บุคคลจากรัฐเซาเปาลู
กองหน้าฟุตบอล
ผู้เล่นในกังเปโอนาตูบราซีเลย์รูแซรียีอา
สภาเด็กและเยาวชนจังหวัดอุทัยธานี

สภาเด็กและเยาวชนจังหวัดอุทัยธานี (Uthaithani Youth Council) เป็นองค์กรเครือข่ายเชื่อมโยงกลุ่มเด็กและเยาวชนในจังหวัดอุทัยธานีที่มีการดำเนิน งานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดอุทัยธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดอุทัยธานีเป็นองค์กรนิติบุคคล ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยสภาเด็กและเยาวชนจังหวัดอุทัยธานีมีสำนักงานตั้งอยู่ที่ศาลากลางจังหวัดอุทัยธานี (สำนักงานพมจ.) อำเภอเมือง จังหวัดอุทัยธานี 
สามารถเข้ามเว็บไซต์ของ สภาเด็กและเยาวชนจังหวัดอุทัยธานีได้ที่ http://www.Uthaiteen.com 
== สภาเด็กและเยาวชนอำเภอในจังหวัดอุทัยธานี ==
-สภาเด็กและเยาวชนอำเภอเมืองอุทัยธานี
-สภาเด็กและเยาวชนอำเภอบ้านไร่
-สภาเด็กและเยาวชนอำเภอลานสัก
-สภาเด็กและเยาวชนอำเภอทัพทัน
-สภาเด็กและเยาวชนอำเภอสว่างอารมณ์
-สภาเด็กและเยาวชนอำเภอห้วยคต
-สภาเด็กและเยาวชนอำเภอหนองฉาง
-สภาเด็กและเยาวชนอำเภอหนองขาหย่าง
== นายสถาพร ฉวีกุลมหันต์ ==

นายสถาพร ฉวีกุลมหันต์  (บี)
อดีตประธานสภาเด็กและเยาวชนจังหวัดอุทัยธานี และอดีตนายกสโมสรเยาวชนคนรุ่นใหม่ NGC
จบการศึกษาจาก โรงเรียนบรรหารแจ่มใสวิทยา๓ และ มหาวิทยาลัยรามคำแหง
เว็บไซต์สภาเด็กและเยาวชนจังหวัดอุทัยธานี http://www.Uthaiteen.com 
เว็บไซต์สโมสรเยาวชนคนรุ่นใหม่ http://www.NGCThai.co.cc
== อ้างอิง ==
http://www.uthaiteen.com/ 
http://www.uthaiteen.com/president.php
http://www.NGCThai.co.cc
องค์การในจังหวัดอุทัยธานี
อุทัยธานี
ทวน

ทวน เป็นอาวุธด้ามที่มีด้ามทำจากไม้ หัวแหลม ที่หัวอาจเป็นแหลมที่ตัวด้ามยู่แล้ว อย่างเช่นทวนที่กำจัดความชื้นออกแล้ว หรืออาจทำจากวัสดุทนทาน เช่น หินเหล็กไฟ หินออบซิเดียน เหล็ก เหล็กกล้า หรือสัมฤทธิ์ รัดที่ปลายด้าม ทวนแบบที่พบได้ทั่วไปสำหรับล่าสัตว์หรือต่อสู้จะมีหัวทวนโลหะรูปสามเหลี่ยม สี่เหลี่ยมขนมเปียกปูน หรือใบไม้ หัวขอทวนล่าปลาจะมีเงี่ยงหรือขอบคล้ายฟันเลื่อย ทวนสามารถแบ่งเป็นสองประเภทกว้าง ๆ ได้แก่ ประเภทที่ออกแบบให้แทงในการต่อสู้ระยะประชิด และประเภทที่ออกแบบให้ขว้าง (มักหมายถึง หอกซัด)
ทวนถูกใช้ตลอดประวัติศาสตร์ของมนุษย์ทั้งใช้ล่าสัตว์และตกปลา และเป็นอาวุธ ทวน เช่นเดียวกับขวาน มีด และตะบอง เป็นเครื่องมือสำคัญที่สุดในยุคแรก ๆ และพัฒนาโดยมนุษย์ยุคแรก เมื่อใช้เป็นอาวุธ อาจถือด้วยมือเดียวหรือสองมือ ทวนใช้ในสงครามทุกสงครามจนถึงสมัยใหม่ และเป็นไปได้ว่าเป็นอาวุธที่ใช้มากที่สุดในประวัติศาสตร์
== อ้างอิง ==
หอก
ภารกิจโหด แฝงตัวโค่นเจ้าพ่อ

ภารกิจโหด แฝงตัวโค่นเจ้าพ่อ (The Departed) คือหนังอาชญากรรมในปี 2006 กำกับโดยมาร์ติน สกอร์เซซี แสดงนำโดยลีโอนาโด ดิคาปริโอ และ แจ็ค นิโคลสัน เป็นการรีเมคภาพยนตร์ฮ่องกงเรื่อง สองคนสองคม ที่ฉายในปี 2002 โดยได้รางวัลดังที่สำคัญต่อไปนี้
รางวัลออสการ์
* สาขาภาพยนตร์ยอดเยี่ยม
* สาขาผู้กำกับภาพยนตร์ยอดเยี่ยม
* สาขาลำดับภาพยอดเยี่ยม
* สาขาบทภาพยนตร์ดัดแปลงยอดเยี่ยม
ภาพยนตร์ที่ออกฉายในปี พ.ศ. 2549
ภาพยนตร์อเมริกัน
ภาพยนตร์ยอดเยี่ยม รางวัลออสการ์
ภาพยนตร์ที่กำกับโดย มาร์ติน สกอร์เซซี
ภาพยนตร์ที่นำกลับมาสร้างใหม่
ภาพยนตร์โดยวอร์เนอร์บราเธอร์ส
ภาพยนตร์ที่มีฉากในรัฐแมสซาชูเซตส์
ภาพยนตร์ที่ถ่ายทำในรัฐแมสซาชูเซตส์
คน...ผวา

Crash เป็นภาพยนตร์ภาพยนตร์อเมริกันที่มีเนื้อเรื่องเกี่ยวกับคนผิวสี
== เรื่องย่อ ==
คู่สามีภรรยาชาวเบรนท์วูด, ชายเปอร์เซียนเจ้าของร้านขายของ, สองตำรวจนักสืบคู่รัก, ผู้กำกับรายการโทรทัศน์ลูกครึ่งแอฟริกัน-อเมริกัน และภรรยาของเขา, ช่างทำกุญแจชาวเม็กซิกัน, โจรปล้นรถ และคู่สามีภรรยาวัยกลางคนชาวเกาหลี ชีวิตพวกเขามารวมกันอยู่ที่ ลอสแอนเจลิส และอีก 36 ชั่วโมงต่อมา ชีวิตของพวกเขาก็โคจรมาบรรจบกัน
ภาพยนตร์ที่ได้รับ การเสนอชื่อชิง หก รางวัลออสการ์ แต่สามารถคว้ามาได้ 3 รางวัล คือ ภาพยนตร์ยอดเยี่ยม ,ตัดต่อ ภาพยนตร์ยอดเยี่ยม และ บทภาพยนตร์ดั้งเดิมยอดเยี่ยม
ภาพยนตร์ที่ออกฉายในปี พ.ศ. 2547
ภาพยนตร์อเมริกัน
ภาพยนตร์เยอรมัน
ภาพยนตร์ยอดเยี่ยม รางวัลออสการ์
ภาพยนตร์ที่มีฉากในรัฐแคลิฟอร์เนีย
ภาพยนตร์ที่มีฉากในลอสแอนเจลิส
ภาพยนตร์ที่ถ่ายทำในลอสแอนเจลิส
สาวเชียร์เท้าไฟ หัวใจวี้ดบึ้ม

สาวเชียร์เท้าไฟ หัวใจวี้ดบึ้ม (Bring It On) ออกฉายเมื่อ พ.ศ. 2543 เป็นภาพยนตร์เรื่องนี้เป็นเรื่องราวเกี่ยวกับเชียร์ลีดเดอร์โดยตรง ที่นับได้ว่า เป็นภาพยนตร์ที่ปลุกกระแสวงการเชียร์ลีดเดอร์ในประเทศไทย นำแสดงโดยนักแสดงวัยรุ่น Kirsten Dunstและ Eliza Dushku โดย กำกับโดย Peyton Reed และเขียนบทโดย Jessica Bendinger โดยมีภาคต่อชื่อ Bring It On Again ออกมาในปี พ.ศ. 2547 ภาพยนตร์เรื่องนี้ถ่ายทำที่โรงเรียนสตรี คาโทลิกไฮ ในเมืองซานดิเอโก
== นักแสดง ==
เคิร์สเตน ดันสต์ รับบท ทอร์แรนซ์ ชิบแมน
เอลิซา ดัชกุ รับบท มิสซี่ แพนโทน
เจสซี แบรดฟอร์ด รับบท คลิฟฟ์ แพนโทน
กาเบรียล ยูเนียน รับบท ไอซิส
แคลร์ เครเมอร์ รับบท คอร์ทนีย์
นิโคล บิลเดอร์แบ็ค รับบท วิทนีย์
ซานิน่า โจเอลสัน รับบท ดาร์ซีย์
รินี่ เบลล์ รับบท เคซีย์
นาธาน เวสต์ รับบท แจน
ฮันท์ลีย์ ริตเตอร์ รับบท เลส
ชามารี เฟียร์ส รับบท ลาวา
นาติน่า รีด รับบท เจเนโลพี
แบรนดี วิลเลียมส์ รับบท ลาเฟรด
ริชาร์ด ฮิลแมน รับบท แอรอน
ลินด์ซีย์ สโลน รับบท "บิ๊กเรด"
เบียงก้า คาจลิช รับบท คาร์เวอร์
เพจ อินแมน รับบท เจสสิกา่
โฮล์มส์ ออสบอร์น รับบท บรูซ ชิปแมน
เชอร์รี เฮอร์ซีย์ รับบท คริสทีน ชิปแมน
โคดี้ แมคเมนส์ รับบท จัสติน ชิปแมน
เอียน โรเบิร์ตส์ รับบท "สปาร์คกี้" โพลาสทรี
ไรอัน ดรัมมอนด์ รับบท เธียเตอร์บอย
เพย์ตัน รีด คามีโอในบท ละครใบ้ (ในเครดิตมีชื่อว่า "ไซเลยซิโอ พอร์ เฟเวอร์")
== เนื้อเรื่อง ==
เรื่องราวของ ทอแรนส์ เป็นกัปตันทีมเชียร์ลีดเดอร์คนใหม่ของทอรอส ซึ่งเธอใฝ่ฝันที่จะเป็นมาโดยตลอด และเป็นแชมป์เชียร์ลีดเดอร์มาหลายสมัย จนกระทั่งต่อมาเธอได้รู้ว่าที่ทีมเชียร์ลีดเดอร์ของเธอเป็นแชมป์มาโดยตลอด นั่นเพราะรุ่นพี่ของเธอเป็นคนไปอัดวิดีโอจากทีม อีส คอมตัน โคลฟเวอร์ (East Compton Clovers) ซึ่งเป็นทีมชาวผิวสีที่เก่ง จากโรงเรียนเล็กๆ เมืองหนึ่ง ที่ยากจนและไม่มีทุนสนับสนุนให้พวกเขาไปแข่งเชียร์ลีดเดอร์ ในรายการ Cheerleading National Champion ซึ่งเป็นรายการที่พวกเขาใฝ่ฝันจะไปแข่งมาโดยตลอด แต่ทุกปีทีมทอรอส ก็มาคอยก้อบปี้พวกเขาทุกปี ทำให้ ไอซิส (Eliza Dushku) กัปตันทีม อีส คอมตัน โคลฟเวอร์ (East Compton Clovers) และคนในทีมไม่พอใจทีมทอรอสเป็นอย่างมาก ทอแรนส์เมื่อรู้ความจริงเธอแทบหัวใจสลาย เพราะเชียร์ลีดเดอร์เป็นชีวิตจิตใจของเธอและเธอภูมิใจกับมันมาตลอด เธอแทบจะเลิกเป็นกัปตันทีมอีกทั้งคนในทีมบางคนต้องการจะก้าวขึ้นมาเป็นกัปตันแทนเธออีกด้วย เมื่อเธอรู้ความจริงเธอเลิกก้อบปี้และหาโค้ชมาสอนเพื่อแข่งในรอบคัดเลือก เมื่อวันแข่งมาถึง ปรากฏว่าโค้ชที่มาสอน สอนซ้ำกันกับอีกหลายโรงเรียน แต่ในฐานะแชมป์เก่าทางกรรมการให้แก้ตัวได้ในรอบถัดไป ดังนั้น ทอแรนส์กับ ทุกคนจึงหาทางทุกวิถีทาง ศาสตร์ทุกศาสตร์เข้ามาประยุกต์เอง ในการแข่งขันครั้งต่อไป เพื่อพิสูจน์ว่าพวกเธอนั้นไม่ได้เก่งแต่ก้อปปี้คนอื่นเท่านั้น
เรื่องราวของเรื่องทั้งหมด มุ่งไปที่การแข่งขันของทีมเชียร์ลีดเดอร์ทั้งสองทีม ทีมทอรอสที่ต้องการพิสูจน์ความสามารถของทีม ทีม อีส คอมตัน ที่มีความสามารถที่แท้จริงและมีความตั้งใจจริง แต่ขาดทุนที่จะส่งตัวเองไปแข่งในระดับ National เขาจะหาทุนเพื่อให้ไปแข่งขันได้อย่างไร เนื้อเรื่องประกอบไปด้วยเรื่องราวความรักของทอแรนส์ที่ไม่รู้ว่าจะเลือกใคร ส่วนการแข่งขันผลจะเป็น่เช่นไร ติดตามต่อไป
== อ้างอิง ==
ข้อมูลภาพยนตร์ Bring It On
Bring It On ที่ สยามโซน.คอม
ภาพยนตร์อเมริกัน
ภาพยนตร์ที่ออกฉายในปี พ.ศ. 2543
เชียร์ลีดเดอร์
ภาพยนตร์ที่ถ่ายทำในรัฐแคลิฟอร์เนีย
พระนางคานธารี

คานธารี (गांधारी, ) เป็นธิดาของท้าวสุพลแห่งนครคันธาระ มีพี่ชายชื่อศกุนิผู้เลวทราม พระองค์มีบทบาทสำคัญในมหากาพย์ฮินดู มหาภารตะ โดยเป็นเจ้าหญิงแห่งคันธาระและภรรยาของท้าวธฤตราษฎร์ กษัตริย์พระเนตรบาดจากหัสตินาปุระ และเป็นพระมารดาของพระโอรส 100 พระองค์ (เการพ) และพระธิดาองค์เดียว ภาพของพระองค์ส่วนใหญ่มักปิดตา ซึ่งพระองค์สวมผ้าผูกตานี้เพื่อให้มีชีวิตเหมือนกับพระสวามี
==ประวัติ==
คานธารีเกิดแก่ท้าวสุพล เจ้าแห่งคันธาระ ในฐานะหญิงสาว คานธารีมีชื่อเสียงในด้านความกตัญญูและธรรมชาติอันดีงามของพระองค์ คานธารีถือเป็นร่างจุติของเทพีMati
พระนางคานธารี เป็นผู้ยึดมั่นในคุณธรรมมาโดยตลอด แต่ไม่ทัดทานนิสัยของลูกๆ และพี่ชายได้เลย จึงปล่อยไปตามยถากรรม จึงเกิดศึกมหาภารตะของปาณฑพ และเการพขึ้น
เนื่องจากศึกมหาภารตะ ทำให้ลูกของนางและพี่ชายตายจนหมด นางแค้นใจพระกฤษณะผู้ชี้ทางแก่ปาณฑพ จนสังหารลูกของนางตายจนเกลี้ยง จึงสาปแช่งพระกฤษณะ และวงศาคณาญาติให้รบราฆ่าฟันสังหารกันเอง
==อ้างอิง==
== แหล่งข้อมูลอื่น ==
ตัวละครในมหาภารตะ
บุคคลที่มีความเกี่ยวข้องกับกฤษณะ
ศกุนิ

ศกุนิ (สันสกฤต:शकुनि) พระราชาแห่งแคว้นคันธาระ เป็นโอรสของท้าวสุพลกับนางวสุมดี แห่งแคว้นคันธาระ มีอีกหลายชื่อเช่น เสาพละ,คันธารนเรศ,คันธารราช,สุพลราช มีมเหสีชื่อ นางอารศี มีบุตรชื่อ อุลูกะ และ วฤกาสุระ มีน้องสาว ชื่อ พระนางคานธารี เมื่อคราวที่ ท้าวธฤตราษฎร์ อภิเษกกับพระนางคานธารี ศกุนิจึงย้ายมาอยู่ที่หัสตินาปุระ
ศกุนิไม่พอใจที่น้องสาวต้องแต่งงานกับท้าวธฤตราษฎร์ พระราชาตาบอด เขาจึงทำทุกวิถีทางที่จะทำลายราชวงศ์แห่งหัสตินาปุระ
ศกุนิชอบเล่นสกา (Pachisi) และมักโกงการเล่นสกา ว่ากันว่า ศกุนิได้นำอัฐิของท้าวสุพลมาทำเป็นลูกเต๋าสกา จึงสามารถควบคุมลูกเต๋าสกาได้
ศกุนิ คือ ปีศาจทวาบร ในเรื่อง พระนลและทมยันตี กลับชาติมาเกิด ศกุนิ ยังเป็นตัวแทนแห่งทวาปรยุคอีกด้วย
ศกุนิได้วางแผนร้ายต่างๆในการทำลายเหล่าปาณฑพ เพื่อจะให้ทุรโยธน์ ผู้เป็นหลานได้ขึ้นเป็นใหญ่ เช่น ได้ยุยงให้ทุรโยธน์ในวัยเด็กวางยาพิษให้ภีมะกิน การจ้างปุโรจันให้สร้างพระราชวังที่ทำจากขี้ผึ้ง ชื่อ ลักษาคฤหะ ในวรรณาพรต และลอบวางเพลิง การขอร้องให้พญาตักษกนาคราชขโมยวัวในพิธีราชสูยะของยุธิษฐิระ การโกงการเล่นสกาและการเปลื้องพัสตราภรณ์ของพระนางเทราปทีในราชสภากรุงหัสตินาปุระ
ศกุนิเล่นสกาโกงฝ่ายปาณฑพ ทำให้พี่น้องปาณฑพและพระนางเทราปที ต้องถูกเนรเทศเป็นเวลา 13 ปี
ก่อนเกิดสงครามทุ่งกุรุเกษตร ศกุนิได้วางแผนหลอกท้าวศัลยะ พระมาตุลาของฝ่ายปาณฑพให้มาอยู่ฝ่ายเการพ
เมื่อเกิดสงครามทุ่งกุรุเกษตรเป็นระยะเวลา 18 วัน ในวันที่ 13 ศกุนิได้วางแผนที่จะสังหารอภิมันยุ โดยให้โทรณาจารย์ สร้างจักรพยุหะและยังได้ร่วมสังหารอภิมันยุอีกด้วย คืนวันที่ 16 ศกุนิขอให้พญาตักษกนาคราช มาสถิตเป็นศรนาคศาสตร์ให้กรรณะ คืนวันที่ 17 ศกุนิขอร้องให้พระนางคานธารี แก้ผ้าผูกตาของนางออก เพื่อจะทำให้ทุรโยธน์มีร่างกายแข็งแกร่งดังวัชระ ศกุนิถูกสหเทพใช้ขวานฟันคอตายในวันที่ 18 ของสงคราม
ตัวละครในมหาภารตะ
วยาส

กฤษณไทฺวปายนะ (कृष्णद्वैपायन|Kṛṣṇadvaipāyana) หรือ วยาสะ (व्यासः|Vyāsaḥ|ผู้รวบรวม) หรือ เวทวยาสะ (वेदव्यासः, Veda-vyāsaḥ, "ผู้รวบรวมพระเวท") หรือ ฤๅษีวยาส เป็นฤๅษีในตำนานที่ปรากฏในมหาภารตะ ซึ่งชาวฮินดูถือว่าเป็นผู้ประพันธ์มหาภารตะ และเป็นอวตารของพระวิษณุ นอกจากนี้ยังเชื่อว่าท่านเป็นผู้ประพันธ์มนตร์ในพระเวท, ปุราณะทั้ง 18 เล่ม และพรหมสูตร
ในมหาภารตะระบุว่าท่านเป็นบุตรของสัตยวตีและฤๅษีพรหมินปราศร
เทศกาลคุรุปูรณิมา หรือรู้จักอีกชื่อคือ วยาสปูรณิมา เป็นเทศกาลเฉลิมฉลองฤๅษีวยาสะในฐานะวันคล้ายวันเกิดและวันที่ท่านเริ่มแบ่งพระเวท
== อ้างอิง==
===บรรณานุกรม===
ตัวละครในมหาภารตะ
ฤๅษี
ศาสดา
ธฤตราษฎร์

ธฤตราษฎร์ หรือ ธฤตราษฏร์ (धृतराष्ट्र, IAST: Dhṛtarāṣṭra) เป็นกษัตริย์ผู้ปรากฏในมหาภารตะ ของศาสนาฮินดูในฐานะกษัตริย์แห่งอาณาจักรกุรุที่ราชธานี หัสตินปุระ ธฤตราษฏร์เป็นบุตรของวิจิตรวีรยะกับอัมพิกา ธฤตราษฎร์สมภพด้วยดวงตาบอดทั้งสองข้าง และมีคันธารีเป็นพระสนมเอก
คำว่า "ธฤตราษฏร์" แปลว่า "ท่านผู้แบกรับราษฎร (ซึ้งหมายถึงประเทศชาติ)"
==อ้างอิง==
ตัวละครในมหาภารตะ
ออร์บิทัล

ออร์บิทัล (orbital) อาจหมายความได้ว่า
ออร์บิทัล วงดนตรีแดนซ์จากประเทศอังกฤษ
ออร์บิทัล (เคมี) บริเวณที่มีโอกาสพบอิเล็กตรอนภายในอะตอมของธาตุ
เอกสิทธิ์

เอกสิทธ์ หมายถึง สิทธิพิเศษเฉพาะบุคคลบางคนหรือบางประเภทที่มีคุณลักษณะพิเศษบางประการ ทำให้มีความชอบธรรมในการอ้างสิทธิดังกล่าวเหนือบุคคลอื่น เช่น เอกสิทธิ์การทูต เอกสิทธิ์ของสมาชิกรัฐสภา
เอกสิทธิ์ที่เกี่ยวข้องกับการเมือง ได้แก่ เอกสิทธิ์ของสมาชิกรัฐสภา บทบัญญัติในรัฐธรรมนูญแห่งราชอาณาจักรไทย พุทธศักราช 2550 มาตรา 130 ได้กำหนดให้เอกสิทธิ์แก่สมาชิกสภาผู้แทนราษฎรและสมาชิกวุฒิสภาไว้ ได้แก่ เอกสิทธิ์ในการแถลงข้อเท็จจริง แสดงความคิดเห็น ออกเสียงลงคะแนน ผู้ใดจะนำไปฟ้องร้องไม่ได้ เว้นแต่เป็นการกล่าวถ้อยคำในการประชุมที่มีการถ่ายทอดสดทางวิทยุหรือโทรทัศน์ ซึ่งมีลักษณะเป็นความผิดอาญาหรือทางแพ่งต่อบุคคลอื่นที่มิใช่รัฐมนตรี หรือสมาชิกแห่งสภา เอกสิทธิ์นี้ให้แก่สมาชิกรัฐสภา เพื่อให้สมาชิกรัฐสภาซึ่งเป็นผู้แทนของประชาชนสามารถแสดงความคิดเห็นได้อย่างเต็มที่ โดยไม่ต้องเกรงว่าจะถูกคนใดฟ้องร้อง การอภิปรายในการประชุมสภาที่สมาชิกสภาแสดงความคิดเห็นเพื่อประโยชน์ของส่วนรวม แม้จะทำให้ผู้อื่นเสียหาย หรือมีความผิดฐานหมื่นประมาท ก็ไม่ถูกฟ้องทั้งทางแพ่งและทางอาญา
กฎหมาย
เลซัวโซดูว์บอเนอร์

เลซัวโซดูว์บอเนอร์ (Les oiseaux du bonheur, "นกแห่งความสุข") คืออัลบั้มรวมเพลงภาษาฝรั่งเศสของเซลีน ดิออน จำหน่ายในฝรั่งเศส เมื่อวันที่ 8 ตุลาคม พ.ศ. 2527 นับเป็นอัลบั้มภาษาฝรั่งเศสที่ 9 และเป็นอัลบั้มที่ 2 ที่ออกจำหน่ายในฝรั่งเศส
== ข้อมูลอัลบั้ม ==
เลซัวโซดูว์บอเนอร์ คืออัลบั้มรวมเพลงของเซลีน ดิออน ในภาษาฝรั่งเศสที่เคยออกจำหน่ายในแคนาดา ซึ่งมีซิงเกิลโปรโมตคือ "มงแรฟว์เดอตูฌูร์"
อัลบั้มนี้ประกอบด้วยเพลงส่วนใหญ่จากอัลบั้ม เมลานี  และ 3 เพลงใหม่คือ "Paul et Virginie," "Les oiseaux du bonheur" และ "Hymne à l'amitié" รวมถึงเพลง "ลาวัวดูว์บงดีเยอ" (ฉบับที่ 3)
"Paul et Virginie" (ใช้ชื่อใหม่ว่า "Virginie... Roman d'amour") และ "Les oiseaux du bonheur" รวมอยู่ในอัลบั้ม  แซปูร์ตัว   อัลบั้มถัดไปของเซลีน อย่างไรก็ตาม "Hymne à l'amitié" ไม่เคยจำหน่ายในแคนาดา
== รายชื่อเพลง ==
"Trois heures vingt" (Eddy Marnay, Patrick Lemaitre) – 3:41
"Trop jeune à dix-sept ans" (Marnay, P. Greedus, B. Blue) – 4:54
"Mon rêve de toujours" (Marnay, Jean-Pierre Goussaud) – 4:23
"Paul et Virginie" (Marnay, Christian Loigerot, Thierry Geoffroy ) – 3:23
"La voix du bon Dieu" (Marnay, Suzanne-Mia Dumont) – 3:18
"Les oiseaux du bonheur" (Marnay, André Popp) – 3:43
"Tellement j'ai d'amour pour toi" (Marnay, Hubert Giraud) – 3:01
"Un amour pour moi" (Marnay, Loigerot, Geoffroy) – 3:23
"Benjamin" (Marnay, Pierre Papadiamandis) – 4:38
"Hymne à l'amitié" (Marnay, D.B. Bembo, M. Giacomelli, S. Bardot) – 4:01
== ประวัติการจำหน่าย ==
{|class="wikitable"
! เขต/ภูมิภาค
! วันที่ออกจำหน่าย
! ค่ายเพลง
! ประเภท
! เลขที่ในรายการสินค้า
|-
| rowspan = "2"| ฝรั่งเศส
| rowspan = "2"| 8 ตุลาคม พ.ศ. 2527
| rowspan = "2"| Pathe/EMI
| แผ่นเสียง
| 240219 1
|-
| เทป
| 240219 4
|}
== อ้างอิง ==
อัลบั้มเพลงในปี พ.ศ. 2527
อัลบั้มเพลงของเซลีน ดิออน
อัลบั้มรวมเพลง
อัลบั้มเพลงแนวป็อป
อัลบั้มเพลงภาษาฝรั่งเศส